**Ajka Város Önkormányzata Képviselő-testületének az 5/2024. (III.08.) önkormányzati rendelettel módosított 28/2023. (X. 28.) önkormányzati rendelete**

**változtatási tilalom elrendeléséről**

Ajka Város Önkormányzatának Képviselő-testülete az épített környezet alakításáról és védelméről szóló 1997. évi LXXVIII. törvény 21. § (1) bekezdésében kapott felhatalmazás alapján, az Alaptörvény 32. cikk (1) bekezdés a) pontjában, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában meghatározott feladatkörében eljárva, a következőt rendeli el:

**1. §**

(1) Ajka Város Önkormányzatának Képviselő-testülete változtatási tilalmat rendel el Ajka város Helyi Építési Szabályzatáról szóló 11/2001. (VII.02.) önkormányzati rendelet (a továbbiakban: HÉSZ) Ajka közigazgatási területének, a jelen rendelet 1. számú mellékletében jelölt ingatlanokra, azokat érintő HÉSZ módosítás hatálybalépéséig, illetve legkésőbb 2024. december 31.-ig.

(2) A rendelet hatálya Ajka közigazgatási területének, a csatolt, 1. számú melléklet térképén jelölt ingatlanokra terjed ki.

**2. §**

Hatályát veszti a változtatási tilalom elrendeléséről szóló 21/2023. (VI. 25.) önkormányzati rendelet.

**3. §**

Ez a rendelet 2023. november 1-jén lép hatályba.

**Kihirdetés napja: 2023. október 28.**

**Schwartz Béla s.k. Dr. Jáger László s.k.**

**polgármester jegyző**

Részletes indokolás

**Az 1–3. §-hoz és az 1. melléklethez**

1. § (1) Ajka Város Önkormányzatának Képviselő-testülete változtatási tilalom elrendelést tervezi a Torna-patak revitalizáció kapcsán az új HÉSZ megalkotásáig, de legkésőbb 2024. december 31-ig.

(2) A rendelet hatálya kizárólag Ajka településen belül a csatolt térképi mellékleten jelölt ingatlanokra terjed ki.

2. § Az előző változtatási tilalom elrendeléséről szóló rendelet hatályon kívül helyezésről rendelkezik.

3. § A rendelet hatályba lépését rögzíti.

**Ajka, 2023. 10. 25.**

**Dr. Jáger László s.k.**

**jegyző**

1. [**melléklet**](Változtatásitilalom_28_2023_1melléklet.pdf)**[[1]](#footnote-1)**

1. Módosította: 5/2024.(III.08.) önkormányzati rendelet [↑](#footnote-ref-1)